Maatietopalvelu

Kyselyvastaus

**Asiakirjan tunnus:** KT1032

**Päivämäärä**: 9.4.2025

**Julkisuus:** Julkinen

**Irak / Maakappaleen päivitys: Ilmaisunvapaus Irakin keskushallinnon alueella**

**Iraq / Country update: Freedom of expression in the central government of Iraq**

Kysymykset

1. Millaisia rajoitteita Irakin keskushallinnon alueella on sananvapauteen?  
2. Millaisia toimia sananvapauden rajoittamiseen käytetään? Mitkä toimijat Irakissa rajoittavat sananvapautta?  
3. Keihin sananvapautta rajoittavat toimet kohdistuvat?

Questions

1. What are the restrictions on freedom of expression in the areas controlled by the central government?  
2. What kind of measures are involved in restricting freedom of expression? Which actors in Iraq restrict freedom of expression?  
3. Who are the targets of the restrictions on freedom of expression?

Tämä maatietotuote on laadittu päivittämään Migrin päätöksenteossa laadittua ja käytössä olevaa maakappaletta, ja se on muodoltaan normaalia maatietovastausta tiiviimpi.

# Millaisia rajoitteita Irakin liittovaltion alueella on sananvapauteen?

YK:n ihmisoikeusneuvoston 26.11.2024 julkaiseman toimintaraportin mukaan kansalaisyhteiskunnan järjestöjen ja toimittajien toiminnan rajoittaminen jatkuu Irakissa.[[1]](#footnote-1) Yhdysvaltojen ulkoministeriön Irakin ihmisoikeustilannetta vuonna 2023 kuvaavan raportin mukaan jotkin mediajärjestöt raportoivat pidätyksistä ja toimittajien ahdistelusta sekä Irakin hallituksen pyrkimyksistä estää toimittajien työtä uutisoimasta poliittisesti arkaluonteisista aiheista tai turvallisuusasioista, mukaan lukien korruptiosta ja hallituksen epäonnistumisista taata riittäviä palveluja kansalaisille.[[2]](#footnote-2)

Saatavilla olevista lähteistä löytyy esimerkkejä aihealueista, joita ollaan pyritty rajoittamaan eri keinoin:

* Korruptio[[3]](#footnote-3)
* Oppositioaktivismi[[4]](#footnote-4)
* Sensitiiviset aiheet[[5]](#footnote-5)
* Sukupuoleen tai seksuaalisuuteen liittyvät aiheet[[6]](#footnote-6)
* Mielenosoitukset[[7]](#footnote-7)
* Vaikutusvaltaisten henkilöiden tai ryhmien (kuten militiaryhmien) kritisointi[[8]](#footnote-8)
* Sukupuoli- ja seksuaalivähemmistöt[[9]](#footnote-9)
* Ympäristöaktivismi[[10]](#footnote-10)

Hollannin ulkoministeriön Irakin ihmisoikeustilannetta vuonna 2023 käsittelevän raportin mukaan aina ei ole selvää, mistä sananvapauden punaiset viivat alkavat ja missä ne päättyivät: poliittiset näkemykset, jotka ovat turvallisia jossakin osassa maata, saattavat olla kiellettyjä toisessa.[[11]](#footnote-11)

Sananvapauden rajoittamiseen käytettävä lainsäädäntö:

Yhdysvaltojen ulkoministeriön Irakin ihmisoikeustilannetta vuonna 2023 kuvaavan vuosiraportin mukaan Irakin liittovaltion perustuslain artikla[[12]](#footnote-12) suojaa sananvapautta, myös lehdistön ja muiden tiedotusvälineiden edustajien osalta. Maassa on kuitenkin rajoituksia ilmaisuun, jonka viranomaiset arvioivat loukkaavan yleistä järjestystä ja moraalia tai joissa ilmaistaan tukea kielletylle Baath-puolueelle[[13]](#footnote-13). Raportin mukaan Irakin kunnianloukkauslainsäädäntö kieltää herjauksen, jumalanpilkan, panettelun ja kunnianloukkauksen, mukaan lukien hallinnon johtajien loukkaamisen.[[14]](#footnote-14) Yhdysvaltalaisen Freedom House-ihmisoikeusjärjestön Irakin tilannetta vuonna 2024 kuvaavan raportin mukaan jumalanpilkkaa koskevia lakeja on edelleen Irakin laissa, mutta niiden täytäntöönpano on harvinaista. Lapset, joilla on yksi muslimivanhempi, myös käännynnäiset, katsotaan automaattisesti muslimeiksi. Islamista toiseen uskontoon kääntyminen on laissa kielletty. Ateistit piilottelevat suurelta osin uskonnottomuuttaan yhteiskunnallisen leimautumisen ja vainon vuoksi.[[15]](#footnote-15)

Median vapauteen keskittyvän kansainvälisen Toimittajat ilman rajoja-järjestön mukaan julkisuuden henkilöt nostavat usein kunnianloukkauskanteita toimittajia vastaan, jotka mainitsevat heidät tutkivassa journalismissaan.[[16]](#footnote-16) Amnesty International-ihmisoikeusjärjestön mukaan Irakin hallinnon parlamentille toukokuussa 2023 esittämän tietoverkkorikoksia koskevan lakiehdotuksen mukaan ne, jotka julkaisevat verkkosisältöä, jonka katsotaan heikentävän epämääräisesti määriteltyjä ”maan korkeimpia taloudellisia, poliittisia, sotilaallisia tai turvallisuusetuja”, voivat saada jopa elinkautisen vankeusrangaistuksen ja jopa 50 miljoonan Irakin dinaarin (noin 38 000 Yhdysvaltain dollarin) sakon. Hallinto antoi marraskuussa 2022 kyberturvallisuutta koskevan lakiesityksen parlamentin käsiteltäväksi. Epäselvästi muotoillun lakiehdotuksen mukaan jokainen, joka todetaan syylliseksi ”uskonlahkojen välisten jännitteiden tai riitojen lietsomiseen” tai ”maan itsenäisyyden, yhtenäisyyden ja turvallisuuden tai sen ylimpien taloudellisten, poliittisten, sotilaallisten tai turvallisuusetujen heikentämiseen”, voidaan tuomita elinkautiseen vankeusrangaistukseen ja 50 miljoonaan Irakin dinaariin (noin 38 000 Yhdysvaltain dollaria) nousevaan sakkoon.[[17]](#footnote-17) Lakiluonnosta ei olla tämän kyselyvastauksen julkaisun aikaan hyväksytty Irakin parlamentissa. Helmikuussa 2025 pääministeri Mohammed Shia Al-Sudani ilmoitti sisäministeriön alaisuuteen tulevan kyberrikosten vastaisen viraston perustamisesta.[[18]](#footnote-18)

## Ilmaisunvapauteen liittyvät artiklat Irakin rikoslaissa

.

* Rikoslain 81. artikla määrittää, että tapauksissa, joissa kirja, kuva tai muu julkaisu rikkoo rikoslakia, tekijäksi määritellään sanomalehtijulkaisun kohdalla lehden päätoimittaja. Jos julkaisulla ei ole päätoimittajaa, vastuussa oleva henkilö on julkaisusta vastuussa olevan yksikön vastaava henkilö.[[19]](#footnote-19)
* Rikoslain 82. artiklan mukaan Irakin ulkopuolella tuotetun Irakin rikoslakia rikkovan julkaisun rikosvastuussa on julkaisun maahantuoja ja Irakissa tuottanut taho. Jos näitä tahoja ei ole mahdollista tavoittaa tai määrittää, julkaisun jakaja, myyjä tai julkaisija on rikosvastuussa, paitsi tapauksissa, joissa he eivät ole tietoisia julkaisun sisällöstä.[[20]](#footnote-20)
* Rikoslain 83. artikla määrittää, että Irakissa tai ulkomailla julkaistun lakia rikkovan julkaisun kopioiminen ei poista tekijän rikosvastuusta. Tämä ei kuitenkaan päde valtioiden edustajien tekemiin virallisiin julkaisuihin.[[21]](#footnote-21)
* Rikoslain 84. artiklan mukaan tuomari tai tuomioistuin voi takavarikoida kaikki rikoslakia rikkovat julkaisut. Tuomioistuin voi pakkolunastaa julkaistun materiaalin ja määrätä julkaisijaa kustantamaan ilmoituksen, jossa kerrotaan annetusta tuomiosta.[[22]](#footnote-22) .
* Rikoslain 201. artiklan mukaan henkilöt, jotka tukevat ”sionistisia periaatteita, mukaan lukien vapaamuurariutta”, kuuluvat niitä tukeviin instituutioihin, tukevat niitä materiaalisesti tai moraalisesti tai työskentelevät niiden tavoitteiden saavuttamiseksi elinkautiseen vankeuteen (alkuperäisen muotoilun mukaan rikoksesta tuomitaan kuolemaan, mutta tämä muutettiin yhdysvaltalaisjohtoisen Irakin väliaikaishallinnon toimesta vuonna 2004)[[23]](#footnote-23).[[24]](#footnote-24)
* Rikoslain 202. artikla määrää enintään kymmenen vuoden vankeusrangaistuksen henkilölle, joka loukkaa arabi- tai Irakin kansaa, tiettyä Irakin kansanosaa, Irakin lippua tai valtion tunnuksia.[[25]](#footnote-25)
* Rikoslain 210. artikla määrää vankeus- ja/tai enintään 300 dinaarin (n. 0,2 euroa)[[26]](#footnote-26) sakkorangaistuksen väärennettyjen uutisten tai propagandan tahallisesta levittämisestä tai hallussapidosta.[[27]](#footnote-27)
* Rikoslain 211. artikla kieltää väärien uutisten tai väärennettyjen asiakirjojen julkaisun vankeusrangaistuksen ja/tai enintään 300 dinaarin (n. 0,2 euroa)[[28]](#footnote-28) sakkorangaistuksen uhalla. Saman rangaistuksen saa, jos tällainen asiakirja uhkaa Irakin turvallisuutta tai intressejä.[[29]](#footnote-29)
* Rikoslain 212. artiklan mukaan henkilö voidaan pidättää jos millään julkaisuvälineellä yllyttää tappoon, varkauteen, tuhotyöhön tai tuhopolttoon taikka muuhun rikokseen, joka luonteensa vuoksi vaarantaa yleistä turvallisuutta, vaikka yllyttämisellä ei olisi vaikutusta.[[30]](#footnote-30)
* Rikoslain 215. artikla määrää vankeusrangaistuksen tai enintään 300 dinaarin (0,2 euroa)[[31]](#footnote-31) sakkorangaistuksen henkilölle, joka tuo maahan, pitää hallussaan, käy kauppaa tai jakaa kuvia tai kirjoituksia, jotka ovat uhka kansalliselle turvallisuudelle, tai jotka vahingoittavat Irakin mainetta.[[32]](#footnote-32)
* Rikoslain 226. artikla kieltää parlamentin, asevoimien tai muiden julkisten instituutioiden julkisen loukkaamisen enintään seitsemän vuoden vankeusrangaistuksen uhalla.[[33]](#footnote-33)
* Rikoslain 227. artikla kieltää Irakissa toimivan ulkomaisen valtion tai instituution, maan presidentin, edustuston tai lipun loukkaamisen enintään 200 dinaarin (0,14 euron)[[34]](#footnote-34) sakon uhalla.[[35]](#footnote-35)
* Rikoslain 403. artiklassa todetaan, että ne, jotka ovat syyllistyneet tuottavat, julkaisevat, tuovat maahan, omistavat, kääntävät, esittävät, myyvät tai vuokraavat ”kirjoituksia, piirroksia, kuvia, elokuvia, symboleja tai muita asioita”, joita pidetään ”moraalittomina yleisölle”, voivat saada enintään kaksi vuotta vankeutta ja vähintään 200 dinaarin (0,14 euron)[[36]](#footnote-36) sakon.[[37]](#footnote-37)
* Rikoslain 430. artikla määrittää henkilölle, joka uhkaa toista rikoksella, joka kohdistuu häneen henkilönä tai hänen omaisuuteensa tai toisten henkilöön tai omaisuuteen, tai syyllistää tätä kunniattomista asioista, tai sillä, että hän paljastaa hänestä tällaisia asioita, ja uhkailee tätä vaatien tältä teon suorittamisesta tai siitä pidättäytymisestä tai jonka tarkoituksena on liittää uhkaukseen tällainen vaatimus, on tuomittava enintään seitsemäksi vuodeksi vankeuteen tai vankeuteen. Samaa rangaistusta sovelletaan, jos uhkaus ilmoitetaan nimettömänä tai jos se on liitettävissä olemassa olevaan tai oletettuun salaiseen ryhmään.[[38]](#footnote-38)
* Rikoslain 431. artikla määrittää henkilölle, joka uhkaa toista rikoksen tekemisellä hänen henkilöään tai omaisuuttaan tai toisten henkilöitä ja omaisuutta vastaan tai sillä, että hänestä esitetään tiettyjä häpeällisiä tai epäkunnioittavia asioita tai että hän paljastaa tällaiset asiat muissa kuin 430 artiklassa mainituissa olosuhteissa, on rangaistava vankeudella.[[39]](#footnote-39)
* Rikoslain 432. artikla määrittää henkilölle, Joka uhkaa toista sanoin tai teoin tai kirjallisesti tai suullisesti taikka toisen henkilön välityksellä tai muissa kuin 430 ja 431 artiklassa mainituissa olosuhteissa, on tuomittava enintään yhdeksi vuodeksi vankeuteen tai sakkoon, jonka suuruus on enintään 100 dinaaria.[[40]](#footnote-40)
* Rikoslain 433. artikla määrittelee kunnianloukkauksen. Artiklan mukaan kunnianloukkaus on julkista syytöksiä, joissa toista henkilöä syytetään julkisesti jostain tietystä asiasta, jotka ollessaan totta, altistaisivat hänet rangaistukselle tai altistaisi hänet halveksunnan kohteeksi yhteiskunnassa. Jokaista henkilöä, joka herjaa toista, voidaan rangaista vankeudella ja sakolla tai jollakin näistä rangaistuksista. Jos tällainen kunnianloukkaus julkaistaan sanomalehdessä tai julkaisussa tai muussa lehdistövälineessä, sitä pidetään raskauttavana seikkana. Tällainen henkilö ei saa esittää todisteita syytöksestään, paitsi jos kyseinen syytös kohdistuu julkiseen viranhaltijaan tai toimihenkilöön tai julkiseen sijaiseen tai jos hän suorittaa yleisen edun mukaista toimea tai jos kyseinen syytös liittyy asianomistajan virkaan tai työsuhteeseen, mutta jos hän esittää todisteita kaikista esitetyistä syytöksistä, kyseessä ei ole rikos.[[41]](#footnote-41)
* Rikoslain 435. artiklassa kriminalisoidaan toisen henkilön loukkaaminen, myös henkilökohtaisesti, puhelimitse tai muulla keinolla, ja siitä määrätään enintään kuuden kuukauden vankeusrangaistus ja enintään 50 dinaarin (0,03 euroa)[[42]](#footnote-42) sakko.[[43]](#footnote-43)
* Rikoslain 434. artiklassa kielletään henkilöä levittämästä herjaavaa tai loukkaavaa aineistoa toisesta henkilöstä, henkilökohtaisesti tai sanomalehtien, julkaisujen tai tiedotusvälineiden kautta.[[44]](#footnote-44)
* Irakin parlamentti hyväksyi huhtikuussa 2024 muutokset prostituution torjuntaa koskevaan lakiin nro 8 vuodelta 1988. Muiden samaa sukupuolta olevien suhteiden rikosoikeudellisten seuraamusten ohella uudessa laissa kriminalisoidaan ”homoseksuaalisuuden edistäminen”, ja siinä määrätään seitsemän vuoden vankeusrangaistus ja 10-15 miljoonan dinaarin (7071–10607 euroa)[[45]](#footnote-45) sakko.[[46]](#footnote-46)

# Millaisia toimia sananvapauden rajoittamiseen liittyy? Mitkä toimijat Irakissa rajoittavat sananvapautta?

Saatavilla olevista läheistä löytyy useita esimerkkejä, joissa oikeussyytteitä käytetään sananvapautta rajoittavana toimena.[[47]](#footnote-47) Sananvapautta rajoitetaan myös uhkailulla,[[48]](#footnote-48) fyysisellä väkivallalla,[[49]](#footnote-49) mukaan lukien tapoilla tai murhilla[[50]](#footnote-50), pidätyksillä[[51]](#footnote-51) ja median edustajien välineistön tai omaisuuden takavarikoinnilla.[[52]](#footnote-52) Saatavilla olevissa lähteissä sananvapautta Irakissa rajoittavina toimijoina mainitaan Irakin viranomaiset,[[53]](#footnote-53) militiat,[[54]](#footnote-54) heimot[[55]](#footnote-55) ja järjestäytyneeseen rikollisuuteen liittyvät ryhmittymät.[[56]](#footnote-56)

Yhdysvaltojen ulkoministeriön Irakin ihmisoikeustilannetta vuonna 2023 kuvaavan vuosiraportin mukaan tiedotusvälineet ja yhteiskunnalliset aktivistit joutuvat viranomaisten painostuksen ja pelottelun kohteeksi. Tiedotusvälineet ja aktivistit pelkäävät hallituksen, poliittisten puolueiden, etnisten ja uskonnollisten ryhmien, puolisotilaallisten joukkojen, terroristiryhmien, väkivaltaisten ääriryhmien tai rikollisjengien kostotoimia. Sananvapauden puolustajat totesivat, että koska laissa ei ole erikseen määritelty mitkä teot rikkovat yleistä järjestystä ja moraalia, viranomaiset voivat käyttää lain epämääräisyyttä tukahduttaakseen sananvapauttaan käyttäviä tahoja. Raportin mukaan militiaryhmät häiritsivät aktivisteja ja uudistusmielisiä poliittisia liikkeitä verkossa ja henkilökohtaisesti. Toimiin lukeutui verkon kautta tehtyä häirintää ja uhkailua, bottihyökkäyksiä, sekä uhkailua väkivallalla. Radikaali-islamilaiset puolueet ja Iraniin liitoksissa olevat militiat harjoittavat oikeudellista häirintää. Sitä kohdistetaan aktivisteihin ja ihmisoikeuksien puolustajiin. Kansalaisyhteiskunnan toimijat raportoivat oikeudellisen häirinnän olevan yleistä. Siihen lukeutuu tekaistut syytökset rikollisesta toiminnasta ja epämääräiset rangaistukset ”herjauksesta” tai "kunnianloukkauksesta" valtaa pitäviin kohdistettujen julkisten kommenttien ja kritiikin perusteella. Näissä oikeudenkäynneissä viitataan yleensä epämääräisiin lain pykäliin ja nojataan erittäin laajoihin oikeudellisiin tulkintoihin. Monet vastaavat kanteet eivät päässeet julkisuuteen, koska uhrit pelkäsivät julkisuudesta seuraavia kostotoimia tai lisävahinkoja.[[57]](#footnote-57)

Yhdysvaltalaisen Freedom House-ihmisoikeusjärjestön Irakin internetin vapautta vuonna 2024 arvioivan vuosiraportin mukaan vain harvat henkilöt saavat kunnianloukkaukseen liittyviä vankeusrangaistuksia, mutta rikosprosessi itsessään on eräänlainen rangaistus. Viranomaiset nostavat usein syytteitä pelotellakseen aktivisteja ja toimittajia, vaikka he tietävätkin, että tapaukset lopulta hylätään tai ne päättyvät vapauttavaan tuomioon. Raportissa kuitenkin todetaan, että verkkosisällön perusteella annetut vankeusrangaistukset ovat lisääntyneet viime vuosina.[[58]](#footnote-58)

Irakin perustuslailla perustettu Communications and Media Commission (CMC)-virasto on vastuussa yleisradiotoiminnan ja televiestinnän säätelystä.[[59]](#footnote-59) Freedom Housen vuonna 2017 julkaiseman lehdistövapautta Irakissa käsittelevän raportin mukaan virastoa ollaan syytetty politisoituneeksi, sillä se toimii hallinnolle kriittisiä medioita vastaan.[[60]](#footnote-60) Irakilaisen lehdistönvapauteen keskittyvän PFAA (Press Freedom Association)-järjestön vuonna 2021 julkaisemaan kyselytutkimukseen vastanneista journalisteista 95 toimittajaa ja media-alan ammattilaista ilmoitti, että CMC loukkasi suoraan heidän oikeuksiaan tai rajoitti tai häiritsi heidän työtään, erityisesti kieltämällä heitä julkaisemasta tai lähettämästä poliittisia puolueita arvostelevina pidettyjä mielipiteitä ja uhkaamalla heitä lähetysluvan epäämisellä.[[61]](#footnote-61)

Vuonna 2022 Irakin tuomioistuimiin nimitettiin tuomareita, joilla on ”erityispätevyys” media- ja julkaisuasioissa, mikä on johtanut harhaanjohtavaan kertomukseen, jonka mukaan erikoistuomioistuimet[[62]](#footnote-62) olisi palautettu. Ihmisoikeusjärjestöt, kuten PFAA,[[63]](#footnote-63) väittävät kuitenkin, että erikoistunut tuomioistuin tarjosi toimittajille paremman suojan, sillä se määräsi korkeintaan sakkoja eikä pitkiä vankeusrangaistuksia, joita tavalliset tuomioistuimet voivat langettaa, ja että tämä muutos on johtanut lehdistönvapauden lisääntyneeseen tukahduttamiseen.[[64]](#footnote-64)

# Keihin sananvapautta rajoittavat toimet kohdistuvat?

Saatavilla olevien lähteiden mukaan sanavapautta rajoittavien toimien kohteina ovat niin journalistit[[65]](#footnote-65) ja aktivistit,[[66]](#footnote-66) kuin myös muut sosiaalisen median käyttäjät,[[67]](#footnote-67) sekä ja sukupuoli- ja seksuaalivähemmistöt.[[68]](#footnote-68)

Yhdysvaltojen ulkoministeriön Irakin vuoden 2023 ihmisoikeustilannetta kuvaavan vuosiraportin mukaan Irakin hallitus otti yhä useammin kohteekseen sosiaalisen median käyttäjät. Sisäministeriö vahvisti tammikuussa uudet sosiaalisen median säännöt ja käynnisti foorumin, jonka avulla yksityishenkilöt voivat tuomita tai ilmoittaa sisällöstä, joka ”loukkaa julkista moraalia, sisältää kielteisiä ja sopimattomia viestejä ja heikentää sosiaalista hyvinvointia ja vakautta”.[[69]](#footnote-69) Hollannin ulkoministeriön Irakin ihmisoikeustilannetta vuonna 2023 kuvaavan vuosiraportin mukaan Irakin sisäministeriö sai tammikuusta heinäkuuhun 2023 150 000 valitusta järjestelmän kautta johtaen 14 syytteeseen koskien ”epämoraalista” tai epäsopivaa” sosiaalisen median päivitystä. Syytettyihin kuului tunnettuja sosiaalisen median vaikuttajia Irakissa, jotka olivat julkaisseet itsestään videoita verkossa, jotka saattoivat joutua konservatiivisten irakilaisten mielestä provosoivia. Kahdeksan henkilöä sai vankeustuomion syytteiden seurauksena.[[70]](#footnote-70) Kansainvälinen sananvapauteen keskittyvän Article 19-ihmisoikeusjärjestön haastattelema al-Karkhin tutkivassa tuomioistuimessa toimiva tuomari kertoi, että oikeustoimia kohdistetaan myös ulkomailla asuviin sisällöntuottajiin, jos heidän julkaisemansa materiaali kohdistuu Irakin yhteiskuntaan ja irakilaisiin henkilöihin. Heidät tuomitaan poissaolevina ja heistä tehdään kansainvälinen pidätysmääräys Interpolin kautta, jos he eivät luovuta itseään Irakin viranomaisille. The Iraqi Network for Social Media (INSM) -järjestö kuvaili viranomaisten kampanjaa ”puolueelliseksi, kostoon ja pelotteluun pyrkiväksi” ja lisäsi, että ”sen tarkoituksena on herättää pelkoa bloggaajissa, jotka arvostelevat Irakin jatkuvia poliittisia epäonnistumisia”.[[71]](#footnote-71)

Freedom Housen internetin vapautta Irakissa vuonna 2024 kuvaavan vuosiraportin mukaan sosiaalisen median käyttäjien, aktivistien ja journalistien uhkailu, pidätykset, murhat eivät ole epätyypillisiä. Tämä on johtanut siihen, että käyttäjät välttävät julkaisemasta kriittistä sisältöä tai ilmaisemasta vastustusta hallinnolle, militioille ja puoluepolitiikalle verkossa.[[72]](#footnote-72) Toimittajien oikeuksiin ja sananvapauteen keskittyvän Committee to Protect Journalists (CPJ)-järjestön ylläpitämän tietokannan mukaan Irakin keskushallinnon alueella on tapettu ainakin viisi toimittajaa vuosien 2020-2025 aikana.[[73]](#footnote-73) Freedom Housen mukaan viranomaiset pidättävät henkilöitä, joista osa on tavallisia kansalaisia, joilla ei ole minkäänlaista aktivismitaustaa, pian sen jälkeen, kun he ovat julkaisseet viranomaisia kritisoivia viestejä sosiaalisessa mediassa, mikä osoittaa, että Irakin ja Kurdistanin viranomaiset valvovat jatkuvasti verkkoalustoja.[[74]](#footnote-74)

Freedom House arvioi, että vaikka Irakin perustuslaissa taataan uskonvapaus, käytännössä monet irakilaiset joutuvat kokemaan väkivaltaa ja kodeistaan karkottamista uskonnollisen identiteettinsä vuoksi.[[75]](#footnote-75) Yhdysvaltojen ulkoministeriön mukaan Hashd al-Shaabiin kuuluvat militiat uhkailevat usein sunni- ja vähemmistöyhteisöjen jäseniä terrorismisyytteillä vaientaakseen heidän erimieliset mielipiteenilmaisunsa, erityisesti alueilla, joilla militiat olivat ottaneet haltuunsa paikallista maata ja taloudellista toimintaa ja estänyt maansisäisten sunniväestön pakolaisten paluun.[[76]](#footnote-76)

Tutkija Aida al-Kaisyn helmikuussa 2022 julkaiseman naisiin kohdistuvaa verkkoväkivaltaa Irakissa käsittelevän raportin mukaan suuri osa sukupuoleen perustuvasta verkossa tapahtuvasta väkivallasta on poliittisesti motivoitua, ja sen tarkoituksena on vaientaa eriävät mielipiteet ja kannustaa naisia vetäytymään julkisesta elämästä.[[77]](#footnote-77) Naistoimittajat joutuvat oikeudenloukkausten kohteeksi sekä heidän raportointinsa sisällön, että heidän oman sukupuolensa vuoksi. Heihin kohdistettu disinformaatio, uhkailu ja vihapuhe ovat kaikki luonteeltaan naisvihamielisiä, vaikka niiden perimmäinen tarkoitus onkin poliittisesti motivoitunut pelottelu ja vahingolla uhkailu.[[78]](#footnote-78)

.CPJ:n ylläpitämän rankaisemattomuusindeksissä, joka tarkastelee maita sen mukaan onko journalistien murhista rankaistu niiden tekijöitä, Irak sijoittuu sijalle 7, jossa sija 1. tarkoittaa kaikkein heikointa rankaisemisen kulttuuria. Irak on ollut listalla sen perustamisesta asti, eli 17 vuotta.[[79]](#footnote-79)

## Lähteet

Amnesty International 18.7.2023. *Iraq: Draft laws threaten rights to freedom of expression and peaceful assembly*. <https://www.amnesty.org/en/latest/news/2023/07/iraq-draft-laws-threaten-rights-to-freedom-of-expression-and-peaceful-assembly/> (Käyty: 1.4.2025).

AP News 28.4.2024. *Passage of harsh anti-LGBTQ+ law in Iraq draws diplomatic backlash*. <https://apnews.com/article/iraq-lgbtq-law-85e5e55cde7a581631c484ad83b0773c> (Käyty: 25.3.2025).

Al-Arabiya 12.5.2022. سعر البطيخ أو الطلاق.. جنون النزاعات العشائرية في العراق. <https://www.alarabiya.net/arab-and-world/iraq/2022/05/12/%D8%A7%D9%84%D9%86%D8%B2%D8%A7%D8%B9%D8%A7%D8%AA-%D8%A7%D9%84%D8%B9%D8%B4%D8%A7%D8%A6%D8%B1%D9%8A%D8%A9-%D8%AA%D9%81%D8%AA%D9%83-%D8%A8%D8%A7%D9%84%D8%B9%D8%B1%D8%A7%D9%82%D9%8A%D9%8A%D9%86-%D8%A3%D8%B3%D9%84%D8%AD%D8%A9-%D8%AB%D9%82%D9%8A%D9%84%D8%A9-%D9%88%D9%85%D8%B3%D9%8A%D9%91%D8%B1%D8%A7%D8%AA> (Käyty: 27.3.2025).

Arab Reform Initiative 25.2.2023. *Environmental Mobilization in Iraq: NGOs, Local Actors and the Challenge of Climate Change*. <https://s3.eu-central-1.amazonaws.com/storage.arab-reform.net/ari/2023/05/26132657/FINAL-2023-EN-Environmental-mobilization-in-iraq-ngos-and-local-actors-and-the-challenge-of-climate-change.pdf> (Käyty: 31.3.2025).

Article 19 3.3.2023. *Iraq: Authorities must cease their chilling crackdown on free speech*. <https://www.article19.org/resources/iraq-authorities-crackdown-free-speech/> (Käyty: 1.4.2025).

Braude, Jospeh, El-Dessouki, Mostafa 28.8.2020. *Arab Anti-Normalization Laws: A Regional Sketch*. <https://www.washingtoninstitute.org/policy-analysis/arab-anti-normalization-laws-regional-sketch> (Käyty: 9.4.2025).

CNN (Cable News Network) 20.7.2023. *Protesters storm Swedish embassy in Iraq over Quran burning plan*. <https://edition.cnn.com/2023/07/19/middleeast/iraq-swedish-embassy-protest-quran-burning-intl-hnk/index.html> (Käyty: 27.3.2025).

CPJ (Committee to Protect Journalists)

27.3.2025. *CPJ Killed Journalists Data -> Location: Iraq, Years 2020 to 2025*. <https://cpj.org/data/killed/2022/?status=Killed&cc_fips%5B%5D=IZ&start_year=2023&end_year=2025&group_by=location> (Käyty: 27.3.2025).

30.10.2024. *CPJ 2024 Impunity Index: Haiti and Israel top list of countries where journalist murders go unpunished*. <https://cpj.org/2024/10/cpj-2024-impunity-index-haiti-and-israel-top-list-of-countries-where-journalist-murders-go-unpunished/> (Käyty: 9.4.2025).

7/2024. *Iraq: the escalating crackdown on civic space*. <https://cpj.org/wp-content/uploads/2024/08/Iraq-UPR-July-2024.docx.pdf> (Käyty: 9.4.2025).

1/2024. *2023 prison census: Jailed journalist numbers near record high; Israel imprisonments spike*. <https://cpj.org/reports/2024/01/2023-prison-census-jailed-journalist-numbers-near-record-high-israel-imprisonments-spike/> (Käyty: 27.3.2025).

31.8.2022. *Iraqi security forces assault, detain journalists covering Baghdad protests*. <https://cpj.org/2022/08/iraqi-security-forces-assault-detain-journalists-covering-baghdad-protests/> (Käyty: 27.3.2025).

DFAT (Department of Foreign Affairs and Trade) 16.1.2023. *Country Information Report – Iraq*. <https://www.dfat.gov.au/sites/default/files/country-information-report-iraq.pdf> (Käyty: 28.3.2025).

DW (Deutsche Welle)

5.4.2024. *Iraqi LGBTQ+ community loses social media safe space*. <https://www.dw.com/en/iraqi-lgbtq-community-loses-social-media-safe-space/a-68991397> (Käyty: 2.4.2025).

2.2.2023. *DW production JaafarTalk cancelled in Iraq following threats*. <https://corporate.dw.com/en/dw-production-jaafartalk-cancelled-in-iraq-following-threats/a-64595374> (Käyty: 26.3.2025).

EPIC (Enabling Peace in Iraq Center) 28.7.2022. *Overview of the security and humanitarian situation (covering 21 - 28 July 2022)*. <https://enablingpeace.org/ishm362/> (Käyty: 26.3.2025).

EUAA (European Union Asylum Agency) 4/2023. *Iraq: Arab tribes and customary law*. <https://euaa.europa.eu/sites/default/files/publications/2023-04/2023_04_COI_Report_Iraq_Arab_Tribes_and_Customary_Law_EN.pdf> (Käyty: 27.3.2025).

Exhange Rates 27.3.2025. IQD to EUR: *Convert Iraqi Dinars to Euros*. <https://www.exchange-rates.org/converter/iqd-eur> (Käyty: 27.3.2025).

Freedom House

2024. *Freedom in the World 2024: Iraq*. <https://freedomhouse.org/country/iraq/freedom-world/2024> (Käyty: 24.3.2025).

2024b. *Freedom on the net 2024: Iraq*. <https://freedomhouse.org/country/iraq/freedom-net/2024> (Käyty: 25.3.2025).

2017. *Freedom of the Press 2017 – Iraq*. Saatavilla osoitteesta: <https://www.refworld.org/reference/annualreport/freehou/2017/en/118919?prevDestination=search&prevPath=/search?keywords=iraq&order=desc&page=1&sm_document_source_name=Freedom+House&sort=score&result=result-118919-en> (Käyty: 9.4.2025).

GCHR (The Gulf Centre for Human Rights) 8.8.2022. *GCHR’s 24th Periodic Report on Human Rights Violations in Iraq*. <https://www.gc4hr.org/gchrs-24th-periodic-report-on-human-rights-violations-in-iraq/> (Käyty: 27.3.2025).

HRW (Human Rights Watch)

11.1.2024. *Annual report on the human rights situation in 2023 Iraq*. <https://www.hrw.org/world-report/2024/country-chapters/iraq> (Käyty: 28.3.2025).

23.2.2023. *Iraq: Environmentalists Face Retaliation*. <https://www.hrw.org/news/2023/02/23/iraq-environmentalists-face-retaliation> (Käyty: 31.3.2025).

6.12.2022. *Iraq: Activist Imprisoned for Peaceful Criticism of Security Forces*. <https://www.hrw.org/news/2022/12/06/iraq-activist-imprisoned-peaceful-criticism-security-forces> (Käyty: 28.3.2025).

IOHR (Iraqi Observatory for Human Rights) 3.5.2022. *Iraqi Observatory Indicates a Growing Influence of Expression Freedom Enemies*. <https://iohriq.org/45-.html> (Käyty: 26.3.2025).

Irakin tasavalta

2005. *Iraq’s Constitution of 2005*. <https://mofa.gov.iq/losangeles/wp-content/uploads/sites/85/2019/11/THE-CONSTITUTION.pdf> (Käyty: 9.4.2025).

1969. قانون العقوبات رقم 111 لسنة 11. Saatavilla osoitteesta: <https://www.rwi.uzh.ch/dam/jcr:00000000-0c03-6a0c-ffff-ffff96be3560/penalcode1969.pdf> (Käyty: 24.3.2025).

Saatavilla englanniksi osoitteesta: <https://menarights.org/sites/default/files/2016-11/IRQ_Penal%20Code%201969%20as%20amended_eng.pdf> (Käyty: 9.4.2025).

Al-Jazeera 16.4.2023. *The long shadow of Saddam’s dictatorship in Iraq*. <https://www.aljazeera.com/opinions/2023/4/16/the-long-shadow-of-saddams-dictatorship-in-iraq> (Käyty: 28.3.2025).

Al-Kaisy, Aida 2/2022. *Online Violence Towards Women in Iraq*. <https://elbarlament.org/wp-content/uploads/2022/03/Aida-2.pdf> (Käyty: 27.3.2025).

Al-Masalah 21.1.2024. تقارير مقلقة: العشائر تتدخل في التعليقات على وسائل التواصل الاجتماعي في العراق. <https://almasalah.com/archives/82610> (Käyty: 27.3.2025).

Ministerie van Buitenslande Zaken 11/2023. *General country of origin information report on Iraq*. <https://www.ecoi.net/en/file/local/2108188/General_Country_of_Origin_Information_Report_Iraq_%28November_2023%29.pdf> (Käyty: 28.3.2025).

Al-Monitor 23.2.2022. *Iraqi judges in crosshairs of drug dealers with powerful connections*. <https://www.al-monitor.com/originals/2022/02/iraqi-judges-crosshairs-drug-dealers-powerful-connections> (Käyty: 27.3.2025).

NINA News (National Iraqi News Agency)

6.9.2023. *An armed attack on a journalist's home in Hilla*. <https://www.ninanews.com/Website/News/Details?key=1075952> (Käyty: 27.3.2025).

11.7.2023. *The Iraqi Observatory for Journalistic Freedoms condemns the attack by armed civilians on satellite channels correspondents in Karbala*. <https://www.ninanews.com/Website/News/Details?key=1064441> (Käyty: 27.3.2025).

18.2.2023. *Gunmen shoot a journalist in Basra*. <https://www.ninanews.com/Website/News/Details?key=1034123> (Käyty: 27.3.2025).

14.2.2023. *The Press Syndicate in Basra Condemns the assault on a number of media professionals while performing their duties covering protests*. <https://www.ninanews.com/Website/News/Details?key=1070851> (Käyty: 27.3.2025).

16.9.2022. *The High Commission for Human Rights in Babylon Condemns Targeting of Journalists*. <https://www.ninanews.com/Website/News/Details?key=1000617> (Käyty: 27.3.2025).

29.1.2022. *Basra Journalists Condemn the attack on staff of the fourth satellite channel*. <https://www.ninanews.com/Website/News/Details?key=1023242> (Käyty: 27.3.2025).

PFAA (Press Freedom Advocacy Association in Iraq)

12/2023. *Replacing Bullets with Bars; Restrictions Continue Under the Previous Regime’s Laws*. <https://pfaa-iq.com/wp-content/uploads/Replacing-Bullets-with-Bars-Restrictions-Continue-Under-the-Previous-Regimes-Laws.pdf> (Käyty: 26.3.2025).

17.4.2022. *Campaign Launched to Revive Publication Court in Iraq*. <https://pfaa-iq.com/?p=5934> (Käyty: 9.4.2025).

18.5.2021. *Results of the survey of journalists and media-workers on the performance of the Media and Communications Commission*. <https://pfaa-iq.com/?p=5071> (Käyty: 9.4.2025).

Press Freedom 20.11.2022. *Al-Mirbad Attacked by Maysan Police*. <https://pfaa-iq.com/?p=6482> (Käyty: 27.3.2025).

RSF (Reporters Without Borders) 2024. <https://rsf.org/en/country/iraq> (Käyty: 26.3.2025).

Shafaq News 19.2.2025. *Iraq’s PM approves Cybercrime directorate to combat online offenses*. <https://shafaq.com/en/Iraq/Iraq-s-PM-approves-Cybercrime-directorate-to-combat-online-offenses> (Käyty: 9.4.2025).

Tahrir Institute for Middle East Policy 17.5.2021. *Free Speech Under Threat in Iraq*. <https://timep.org/2021/05/17/free-speech-under-threat-in-iraq/> (Käyty: 2.4.2025).

UNAMI (United Nations Assistance Mission in Iraq) 6/2022. *Update on Accountability in Iraq*. <https://iraq.un.org/sites/default/files/2022-07/OHCHR%20UNAMI%20Update%20on%20Accountability%20in%20Iraq_12%20July%202022%20ENG.pdf> (Käyty: 26.3.2025).

UNHRC (United Nations Human Rights Council 26.11.2024. *Implementation of resolution 2732 (2024)*. <https://www.ecoi.net/en/file/local/2120499/n2433239.pdf> (Käyty: 24.3.2025).

United Nations Human Rights Special Procedures 7.1.2022. *Iraq: Threats, attacks and criminalisation of Karar al-Assaf (joint communication)*. <https://srdefenders.org/iraq-threats-attacks-and-criminalisation-of-karar-al-assaf-joint-communication/> (Käyty: 27.3.2025).

USDOS (United States Department of State) 23.4.2024. *2023 Country Reports on Human Rights Practices: Iraq*. <https://www.state.gov/reports/2023-country-reports-on-human-rights-practices/iraq/> (Käyty: 25.3.2025).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. UNHRC 26.11.2024, s. 12, kappale 54. [↑](#footnote-ref-1)
2. USDOS 23.4.2024, s. 29. [↑](#footnote-ref-2)
3. Ks. esim: Freedom House 2024; USDOS 23.4.2024, s. 29; Press Freedom Advocacy Association in Iraq 12/2023, s. 2; EPIC 28.7.2022; Ministerie van Buitenslande Zaken 11/2023, s. 45. [↑](#footnote-ref-3)
4. Ks. esim: USDOS 23.4.2024, s. 31; Freedom House 2024b; UNAMI 6/2022, s. 10; Al-Jazeera 16.4.2023; [↑](#footnote-ref-4)
5. Ks. esim: DW 2.2.2023; Ministerie van Buitenslande Zaken 11/2023, s. 45. [↑](#footnote-ref-5)
6. Ks. esim: Ministerie van Buitenslande Zaken 11/2023, s. 47; Al-Kaisy, Aida 2/2022, s. 17. [↑](#footnote-ref-6)
7. Ks. esim: RSF 2024; NINA News 14.2.2023; CNN 20.7.2023; CPJ 31.8.2022; Ministerie van Buitenslande Zaken 11/2023, s. 45. [↑](#footnote-ref-7)
8. Ks. esim: RSF 2024; Freedom House 2024; Freedom House 2024b; GCHR 8.8.2022; HRW 6.12.2022; Al-Jazeera 16.4.2023; Ministerie van Buitenslande Zaken 11/2023, s. 45; Article 19 3.3.2023. [↑](#footnote-ref-8)
9. Ks. esim: AP News 28.4.2024; Freedom House 2024b; DFAT 16.1.2023, s. 23. [↑](#footnote-ref-9)
10. Ks. esim: HRW 23.2.2023; Ministerie van Buitenslande Zaken 11/2023, s. 50; Arab Reform Initiative 25.2.2023 12–13. [↑](#footnote-ref-10)
11. Ministerie van Buitenslande Zaken 11/2023, s. 45. [↑](#footnote-ref-11)
12. Irakin tasavalta 2005, artikla 38. [↑](#footnote-ref-12)
13. Irakin tasavalta 2005, artikla 7. [↑](#footnote-ref-13)
14. USDOS 23.4.2024, s. 26. 31. [↑](#footnote-ref-14)
15. Freedom House 2024. [↑](#footnote-ref-15)
16. RSF 2024. [↑](#footnote-ref-16)
17. Amnesty International 18.7.2023. [↑](#footnote-ref-17)
18. Shafaq News 19.2.2025. [↑](#footnote-ref-18)
19. Irakin tasavalta 1969, artikla 81. [↑](#footnote-ref-19)
20. Irakin tasavalta 1969, artikla 82. [↑](#footnote-ref-20)
21. Irakin tasavalta 1969, artikla 83. [↑](#footnote-ref-21)
22. Irakin tasavalta 1969, artikla 84. [↑](#footnote-ref-22)
23. Braude, Jospeh, El-Dessouki, Mostafa 28.8.2020. [↑](#footnote-ref-23)
24. Irakin tasavalta 1969, artikla 201. [↑](#footnote-ref-24)
25. Irakin tasavalta 1969, artikla 202. [↑](#footnote-ref-25)
26. Exhange Rates 27.3.2025. [↑](#footnote-ref-26)
27. Irakin tasavalta 1969, artikla 210. [↑](#footnote-ref-27)
28. Exhange Rates 27.3.2025. [↑](#footnote-ref-28)
29. Irakin tasavalta 1969, artikla 211. [↑](#footnote-ref-29)
30. Irakin tasavalta 1969, artikla 212. [↑](#footnote-ref-30)
31. Exhange Rates 27.3.2025. [↑](#footnote-ref-31)
32. Irakin tasavalta 1969, artikla 215. [↑](#footnote-ref-32)
33. Irakin tasavalta 1969, artikla 226. [↑](#footnote-ref-33)
34. Exhange Rates 27.3.2025. [↑](#footnote-ref-34)
35. Irakin tasavalta 1969, artikla 227. [↑](#footnote-ref-35)
36. Exhange Rates 27.3.2025. [↑](#footnote-ref-36)
37. Irakin tasavalta 1969, artikla 403. [↑](#footnote-ref-37)
38. Irakin tasavalta 1969, artikla 430. [↑](#footnote-ref-38)
39. Irakin tasavalta 1969, artikla 431. [↑](#footnote-ref-39)
40. Irakin tasavalta 1969, artikla 432. [↑](#footnote-ref-40)
41. Irakin tasavalta 1969, artikla 433. [↑](#footnote-ref-41)
42. Exhange Rates 27.3.2025. [↑](#footnote-ref-42)
43. Irakin tasavalta 1969, artikla 435. [↑](#footnote-ref-43)
44. Irakin tasavalta 1969, artikla 434. [↑](#footnote-ref-44)
45. Exhange Rates 27.3.2025. [↑](#footnote-ref-45)
46. AP News 28.4.2024. [↑](#footnote-ref-46)
47. Ks. esim: UNHRC 26.11.2024, s. 12, kappale 54; USDOS 23.4.2024, s. 26–27, 31; PFAA 12/2023, s. 2; Ministerie van Buitenslande Zaken 11/2023, s. 42–43. [↑](#footnote-ref-47)
48. Ks. esim: Freedom House 2024; USDOS 23.4.2024, s. 26–27; UNHRC 26.11.2024, s. 12, kappale 54; HRW 11.1.2024. [↑](#footnote-ref-48)
49. Ks.esim: Freedom House 2024; EPIC 28.7.2022; NINA 6.9.2023; NINA 11.7.2023; PFAA 12/2023, s. 2. [↑](#footnote-ref-49)
50. Ks. esim: RSF 2024; Freedom House 2024; CPJ 27.3.2025; NINA News 18.2.2023; GCHR 16.12.2022; NINA News 16.9.2022. [↑](#footnote-ref-50)
51. Ks. esim: Freedom House 2024; CPJ 1/2024; PFAA 12/2023, s. 2. [↑](#footnote-ref-51)
52. Ks. esim: NINA News 29.1.2022; United Nations Human Rights Special Procedures 7.1.2022; Press Freedom 20.11.2022; CPJ 31.8.2022; [↑](#footnote-ref-52)
53. Ks. esim: USDOS 23.4.2024, s. 26–27; Freedom House 2024; Freedom House 2024b; UNHRC 26.11.2024, s. 12, kappale 54; PFAA 12/2023, s. 2; DFAT 16.1.2023, s. 23. [↑](#footnote-ref-53)
54. Ks. esim: Freedom House 2024; Freedom House 2024b; USDOS 23.4.2024, s. 26–27; Al-Kaisy, Aida 2/2022, s. 17; DFAT 16.1.2023, s. 23. [↑](#footnote-ref-54)
55. Ks. esim: Al-Masalah 21.1.2024; EUAA 4/2023, s. 29; Al-Arabiya 12.5.2022; DFAT 2023, s. 23. [↑](#footnote-ref-55)
56. Ks. esim: USDOS 23.4.2024, s. 26–27; Freedom House 2024; Al-Monitor 23.2.2022. [↑](#footnote-ref-56)
57. USDOS 23.4.2024, s. 26–27. [↑](#footnote-ref-57)
58. Freedom House 2024b. [↑](#footnote-ref-58)
59. Irakin tasavalta 2005, artikla 103. [↑](#footnote-ref-59)
60. Freedom House 2017. [↑](#footnote-ref-60)
61. PFAA 18.5.2021. [↑](#footnote-ref-61)
62. Vuoteen 2017 asti Irakissa toimi media- ja julkaisutoimintaan erikoistuneita tuomioistuimia, joiden tarkoitus oli suojata median julkaisuoikeuksia. Lähde: PFAA 17.4.2022. [↑](#footnote-ref-62)
63. PFAA 17.4.2022. [↑](#footnote-ref-63)
64. CPJ 7/2024, s. 19. [↑](#footnote-ref-64)
65. Ks. esim: RSF 2024; USDOS 23.4.2024, s. 27–28; Freedom House 2024; PFAA 12/2023, s. 2; Freedom House 2024b; HRW 11.1.2024. [↑](#footnote-ref-65)
66. Ks. esim: UNHRC 26.11.2024, s. 12, kappale 54; Freedom House 2024; USDOS 23.4.2024, s. 27–28; Freedom House 2024b; HRW 11.1.2024; HRW 6.12.2022; Ministerie van Buitenslande Zaken 11/2023, s. 47. [↑](#footnote-ref-66)
67. Ks. esim: USDOS 23.4.2024, s. 27–28; Freedom House 2024b. [↑](#footnote-ref-67)
68. Ks. esim: Freedom House 2024b; AP News 28.4.2024; DW 5.4.2024. [↑](#footnote-ref-68)
69. USDOS 23.4.2024, s. 27–28. [↑](#footnote-ref-69)
70. Ministerie van Buitenslande Zaken 11/2023, s. 44–45. [↑](#footnote-ref-70)
71. Article 19 3.3.2023. [↑](#footnote-ref-71)
72. Freedom House 2024b. [↑](#footnote-ref-72)
73. CPJ 27.3.2025. [↑](#footnote-ref-73)
74. Freedom House 2024. [↑](#footnote-ref-74)
75. Freedom House 2024. [↑](#footnote-ref-75)
76. USDOS 23.4.2024, s. 32. [↑](#footnote-ref-76)
77. Al-Kaisy, Aida 2/2022, s. 2. [↑](#footnote-ref-77)
78. Al-Kaisy, Aida 2/2022, s. 17. [↑](#footnote-ref-78)
79. CPJ 30.10.2024. [↑](#footnote-ref-79)